***Obrazloženje ostvarenja prihoda i primitaka, rashoda i izdataka***

***O prihodima i primicima***

 **Prihodi** **(razredi 6 i 7)** Proračuna Grada Korčule (dalje u tekstu: Proračun) ostvareni u 2024. godini iznose ukupno **6.701.506 EUR** ili 23% (ili 1.263.399 EUR) više nego u 2023. godini. Ostvareni prihodi manji su za 12% od planiranih. Ukoliko iz razmatranja izuzmemo ukupne prihode Proračunskih korisnika (Ustanove) koji iznose 446.994 EUR, ostvareni su prihodi Proračuna od **6.254.512 EUR** i manji su za 13% od planiranih, a 22% veći nego prethodne godine, odnosno 1.143.713 EUR. Ukoliko izuzmemo još i ostvarene pomoći (skupina 63) u iznosu od 846.559 EUR, prihodi su ostvareni 14% manje od planiranih ili **5.407.953 EUR**, dok su u 2023. iznosili **4.762.743 EUR**, odnosno veći u razmatranom periodu za 645.210 EUR.

**Prihodi ustanova, Proračunskih korisnika su ostvareni kako slijedi:**

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNO*** | ***VLASTITI I OSTALI PRIHODI*** | ***IZ PRORAČUNA*** | ***PRENESENI VIŠAK/MANJAK*** | ***REZULTAT VIŠAK/MANJAK*** |
|  |
|   | ostvarenje | plan  | ostvarenje | ostvarenje |   | ostvarenje |  |
|   | 1(2+3+4) |   | 2 | 3 | 4 | 6 |  |
| Gradski muzej Korčula | 229.312,41 | 43.630,00 | 43.054,00 | 178.424,54 | 7.833,87 | -14.065,24 |  |
| Gradska knjižnica Ivan Vidali | 196.059,00 | 30.810,00 | 34.339,26 | 166.516,99 | -4.797,25 | 793,55 |  |
| Dječji vrtić Korčula | 938.332,42 | 287.402,00 | 290.624,53 | 661.562,98 | -13.855,09 | -12.074,01 |  |
| Centar za kulturu Korčula | 250.415,49 | 39.665,00 | 44.279,68 | 213.093,08 | -6.957,27 | -10.946,06 |  |
| Ustanova Športski objekti  | 549.401,66 | 31.000,00 | 34.696,26 | 456.008,53 | 58.696,87 | 93.521,21 |  |
| **Ukupno** | **2.163.520,98** | **432.507,00** | **446.993,73** | **1.675.606,12** | **40.921,13** | **57.235,45** |  |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |

 **Prihodi poslovanja (razred 6)** iznose **6.620.468 EUR**, 1.187.208 EUR više nego prethodne godine ili 22%.

Povećanje prihoda poslovanja Grada značajnije je na skupini prihoda od pomoći i podskupini prihoda od poreza na imovinu, a ostala povećanja su na podskupini prihoda od poreza na dohodak, skupini prihoda od imovine, skupini prihoda od upravnih i administrativnih pristojbi te skupini kazni i ostalih prihoda. Izvršenje ovih prihoda za 4% manje je od plana

 **Prihodi od poreza** **(skupina 61)** su ostvareni u iznosu od **3.781.250 EUR** ili 559.192 EUR (17%) više od ostvarenog prethodne godine i 1% više u odnosu na planirane. Najveće povećanje u odjeljku je prihoda od povremenih poreza na imovinu - poreza na promet nekretnina u iznosu od 375.331 (112%), zatim u odjeljku stalnih poreza na nepokretnu imovinu – porez na kuće za odmor u iznosu od 96.193 (65%) te u odjeljku poreza i prireza na dohodak od nesamostalnog rada 179.099 (7%). Značajan je iznos povrata poreza i prireza na dohodak po godišnjoj prijavi u iznosu od 74.299 većem nego 2023. ili 101%.

Porez na potrošnju u ovom je razdoblju manji za 16.840 odnosno 8%.

**Pomoći (skupina 63)** su ostvarene u iznosu od **846.559 EUR** i veće su od prethodne godine za iznos 498.503 EUR ili 143% i 3% manje u odnosu na planirane, a odnose se na:

* kapitalnu pomoć iz državnog proračuna temeljem prijenosa EU sredstava u iznosu od 114.673 za rekonstrukciju zgrade dječjeg vrtića u Čari, prema odobrenim zahtjevima za nadoknadom sredstava,
* kapitalne pomoći Ministarstva regionalnog razvoja i fondova EU u iznosu od 110.000: za uređenje polivalentne dvorane za školski i predškolski odgoj u Račišću 90.000 i za uređenje obale na Vrniku 20.000,
* kapitalnu pomoć od Fonda za zaštitu okoliša i energetsku učinkovitost u iznosu od 66.360 za implementaciju pametnih rješenja u upravljanju prometom u Gradu,
* kapitalnu pomoć od Ministarstva turizma i sporta od 122.115 za rekonstrukciju i opremanje sportskog igrališta Žrnovo,
* kapitalnu pomoć iz proračuna županije Dubrovačko-neretvanske u iznosu od 146.664 za rekonstrukciju zgrade dječjeg vrtića u Čari,
* kapitalne pomoći Ministarstva kulture 8.325 za dokumentaciju terase zapadno od Kneževa dvora-krov Kapetanije,
* kapitalne pomoći Ministarstva kulture Gradskoj knjižnici u iznosu 19.000 za nabavu knjižne građe,
* tekuće pomoći iz državnog proračuna u iznosu od 161.466 za fiskalnu održivost dječjih vrtića,
* tekuće pomoći Ministarstva kulture u iznosu od 13.300 za obnovu Crkve Navještenja 4.000, spomenika Bernarda Bernardi 4.000, Lođu 4.000 te Dane Petra Šegedina 1.300,
* tekuće pomoći Ministarstva gospodarstva u iznosu od 8.362 za gradnju reciklažnog dvorišta Lokva,
* tekuće pomoći Dječjem Vrtiću iz općine Lumbarda od 28.426 za sufinanciranje cijene vrtića djeci,
* tekuće pomoći iz proračuna Dubrovačko-neretvanske županije u iznosu od 27.465 i to: za sanaciju kupališta Banje 15.000, sufinanciranje modernizacije teretane-trake za trčanje 6.000, Dane Petra Šegedina 600, operni tjedan 1.800, uređenje šumskih i poljskih puteva 2.500, te programe Gradske knjižnice, Gradskog muzeja i Centra za kulturu u iznosu od 1.565,
* tekuće pomoći iz državnog proračuna dječjem vrtiću za programe Vrtića, u iznosu od 6.004,
* tekuće pomoći Ministarstva kulture u iznosu 14.400 za programe Gradskog muzeja, Gradske knjižnice i Centra za kulturu.

 **Prihodi od imovine (skupina 64)** za 2024. iznose **895.807 EUR** i veći su u odnosu na iste prihode iz prethodne godine za 8% ili 64.061 EUR. Prihod od koncesija iznosi 37.782 ili 29% manje (15.666) u odnosu na 2023.godinu. Smanjenje ovog odjeljka rezultira povećanjem na odjeljku 6423 prema novim pravilima proračunskog računovodstva. Prihodi od zakupa i iznajmljivanja imovine u ovom razdoblju iznose 617.987 i manji su u odnosu na prethodnu godinu za 3% (19.107). Prihodi od naknada za korištenje nefinancijske imovine u odjeljku 6423 u ovom periodu osim prihoda od spomeničke rente i naknade za prometovanje, obuhvaćaju i nove prihode od: naknada za dozvole na pomorskom dobru, naknada za korištenje turističkog zemljišta kampova i naknada za korištenje turističkog zemljišta hotela i turističkih naselja. Veći su za 59.957 ili 114%.

Ostali prihodi od nefinancijske imovine (naknada za nezakonito izgrađene zgrade, prihodi od Kule i Marko Polo centra) iznose 125.401 i veći su nego u prošlom razdoblju za iznos od 37.806 odnosno 43%. Značajno povećanje ovih prihoda na poziciji je prihoda od ulaznica Marko Polo centra. Prihoda od pozitivnih tečajnih razlika u ovom periodu nema. Prihodi od zateznih kamata veći su za iznos 1.391.

U odnosu na plan, prihodi ove skupine manji su za 21%.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** ostvareni su u iznosu od **944.313 EUR** i veći su u odnosu na prethodnu godinu za 10% ili 84.320 EUR.

Najveći pojedinačni prihod u ovoj skupini je komunalna naknada koja je naplaćena u iznosu od 446.025 ili 32.465 (7%) manje nego prethodne godine. Komunalni doprinosostvaren jeu iznosu od 121.099 što je 499% više nego prethodne godine (ili 100.882). Povećanje prihoda rezultat je donošenja rješenja

o utvrđivanju komunalnog doprinosa obveznicima, obzirom na nalaz državne Revizije u vezi Odluke o komunalnom doprinosu, koju Odluku je trebalo izmijeniti. Turističke pristojbe uplaćene su u proračun u iznosu od 182.018 što je za 13% (ili 21.215) više nego 2023. Povećanje proizlazi iz ostvarenog većeg broja turističkih noćenja. Prihodi vodnog gospodarstva iznose 24.245 i manji su za 23% ili 7.110 nego prošle godine. Mjesni samodoprinos namijenjen sufinanciranju uređenja cesta i ostalog, u ovom razdoblju iznosi 4.741 i manji je za 10.798 nego u prethodnom razdoblju. Ostali nespomenuti prihodi u iznosu od 164.505 odnose se pretežno na prihode temeljem sufinanciranja roditelja za Dječji vrtić Korčula, prihod od lučke pristojbe za 10.966 je veći nego 2023.

Izvršenje ove skupine prihoda je za 8% manje u odnosu na plan.

 **Prihodi od prodaje proizvoda i roba te pruženih usluga i prihodi od donacija** **(skupina 66)** ostvareni su u iznosu od **123.596 EUR** i manji su od prošlogodišnjih za 16% ili 23.704 EUR, a izvršenje ove skupine prihoda veće je od plana za 9%.

Prihodi proračunskih korisnika u ovoj skupini su prihodi od prodaje proizvoda u iznosu od 2.406 i prihodi od pruženih usluga u iznosu od 116.734. Ovi prihodi na razini su prošlogodišnjih.Tekuće donacije ostvarene su u iznosu od 4.455 dok su prošlogodišnje iznosile 11.758. Odnose se na donacije za kulturni program Grada 2.405, te 2.050 donacija odnose se na programe proračunskih korisnika: Gradsku knjižnicu i Centar za kulturu. Kapitalne donacije u ovom razdoblju nisu izvršene dok su prošlogodišnje iznosile 16.445.

 **Kazne, upravne mjere i ostali prihodi (skupina 68)** ostvareni su u iznosu od **28.943 EUR** ili 20% (4.836 EUR) više nego prethodne godine.

Prihodi od kazni na prometne i ostale prekršaje u nadležnosti MUP-a, su na razini prošlogodišnjih i iznose 25.642. Ostali prihodi su ostvareni u iznosu od 3.301 i se odnose na ostale prihode Gradske knjižnice i Dječjeg vrtića, te ostale prihode Grada.

Izvršenje ove skupine manje je 19% od plana.

 **Prihodi od prodaje nefinancijske imovine (razred 7)** ostvareni su u iznosu od **81.038 EUR** odnosno 76.190 EUR više nego 2023.godine.

Ovako veliko odstupanje odnosi se na prihode od prodaje četiri građevinska zemljišta: u Korčuli, Čari, Pupnatu i na Vrniku u ukupnom iznosu od 80.467. Sredstva od prodanih gradskih stanova primljena od OTP banke d.d. u obročnom plaćanju kupaca, iznose 571, dok su u prethodnoj godini iznosila 1.252.

Izvršenje ovog prihoda manje je za 88% od plana iz razloga nerealizacije planirane prodaje zemljišta za pokrivanje izdataka kratkoročnog kredita HPB d.d., kojim su podmireme obaveze plaćanja naknade za deposedirano zemljište vlasnicima na području kampa Kalac.

 **Primici od financijske imovine i zaduživanja (razred 8)** u ovom razdoblju Grad se zadužio u iznosu od **2.600.000,00 EUR.**

Od ukupnog iznosa zaduženja, iznos od 100.000,00 odnosio se na kratkoročnu pozajmicu od KTD Hober d.o.o. koja je bila neophodna radi tekuće likvidnosti Grada. Iznos od 2.500.000,00 kratkoročno je zaduženje od poslovne banke HPB d.d. radi obaveze isplate naknade vlasnicima za deposedirano zemljište na području kampa Kalac, a koje je doneseno Presudom Visokog upravnog suda. U prethodnom razdoblju primitaka od zaduživanja nije bilo.

Izvršenje primitaka u skladu je s planom.

 ***O rashodima i izdacima***

 **Rashodi i izdaci (razredi 3, 4 i 5)** ostvareni su u iznosu od **10.051.709 EUR** što je za 4.408.573 EUR (78%) više nego prethodne godine, a 5% manje od predviđenih planom.

 **Rashodi poslovanja** **(razred 3)** izvršeni su u iznosu od **7.823.020 EUR** ili 64% (3.039.853 EUR) više nego prethodne godine i 3% manje od planiranih.

**Rashodi za zaposlene (skupina 31)** iznose **1.956.408 EUR** i veći su za 29% (ili 437.098 EUR) u odnosu na 2023. godinu. Povećanje rashoda rezultat je povećanja osnovice i koeficijenata za obračun plaća službenicima i namještenicima Gradske uprave i Ustanova, te povećanja ostalih neoporezivih naknada (regres, naknada za troškove prehrane, prigodne nagrade). Najveće povećanje od 185.870 evidentno je u Dječjem vrtiću, zatim u Gradskoj upravi 108.909, Športski objekti 55.236, Centar za kulturu 41.145, Knjižnica 24.808 i Muzej 21.130. Usklađena je odnosno povećana plaća gradonačelnice sa zakonskim propisima. Broj djelatnika u ovoj godini na razini je prošlogodišnjeg. Izvršenje je jednako planu.

 **Materijalni rashodi (skupina 32)** iznose **4.731.126 EUR** što je 132% (ili 2.695.145 EUR) više nego prethodne godine.

Najveće povećanje skupine evidentno je u odjeljku rashoda za pristojbe i naknade u kojem je evidentiran rashod plaćanja naknade vlasnicima za deposedirano zamljište kampa Kalac u iznosu od 2.362.718. Povećanje rashoda za usluge veće je za 405.305 i to u najvećem dijelu u rashodima za intelektualne i osobne usluge te zakupnine i najamnine, usluge tekućeg i investicijskog održavanja, komunalne, računalne te ostale usluge.

Povećanje rashoda od 10.238 odnosi se na usluge tekućeg i/ili investicijskog održavanja poslovnih prostora, sportskih i dječjih igrališta, opreme, javnih površina, plaža, javne rasvjete, škola i vrtića, ulica, trgova, nerazvrstanih cesta, kanalizacije. Intelektualne i osobne usluge veće su za 119.192 pretežito radi održavanja većeg broja koncerata, geodetsko-katastarskih usluga te odvjetničkih usluga, zakupnine i najamnine veće za 16.269. Računalne usluge veće su za 28.793 a ostale usluge za 218.992 u rashodima usluga KORA d.o.o. koje su u prethodnom razdoblju evidentirane u skupini 35-subvencije.

U odjeljku rashoda energije evidentno je smanjenje od 35.304, u odjeljku materijal i djelovi za tekuće i investicijsko održavanje smanjenje je od 57.875 i u odjeljku naknada za rad predstavničkih i izvršnih tijela i povjerenstava u iznosu od 15.004 radi rashoda za izbore mjesne samouprave održane u prethodnom razdoblju. Izvršenje ove skupine rashoda za 3% je manje od plana.

 **Financijski rashodi (skupina 34)** iznose **83.490 EUR** i za 86% (ili 38.489 EUR) su veći nego prethodne godine. Odnose se na 18.145 kamata po dugoročnom kreditu HBOR-a za Projekte Grada i Modernizaciju javne rasvjete na području Grada, 14.378 kamata na dozvoljeno prekoračenje kod poslovne OTP Banke d.d., bankovne usluge i usluge platnog prometa 13.412, zatezne kamate 880 i ostale nespomenute financijske rashode (članarina udruzi Gradova, HRT pristojba i ostali nespomenuti rashodi) 2.442. U ovom razdoblju započela je otplata kratkoročnog kredita HPB d.d. za isplatu naknade vlasnicima deposediranog zemljišta Kampa Kalac, te rashodi kamata iznose 34.233.

Izvršenje ove skupine rashoda 6% je veće od plana.

 **Subvencije (skupina 35)** u ovom razdoblju iznose **3.360 EUR** ili 104.332 EUR manje nego u 2023. Ovako veliko smanjenje rezultira knjiženjem rashoda za usluge trgovačkom društvu KORA d.o.o. na odjeljku 3239 - ostale usluge, dok su se u prethodnom razdoblju evidentirale u ovoj skupini rashoda. Subvencije obrtnicima i poduzetnicima iz Programa razvoja poduzetništva u ovom su razdoblju manje za 1.619 te iznose 3.360.

Izvršenje je manje za 83% od planiranog, obzirom da je planirano 20.000 programu razvoja poduzetništva.

 **Pomoći dane u inozemstvo i unutar općeg proračuna (skupina 36)** iznose **45.454 EUR** i za 57% (ili 59.279 EUR) su manje nego 2023.godine. Smanjenje se odnosi na rashode pomoći Zavodu za hitnu medicinu koje u ovom razdoblju iznose 9.556 za Nadstandard Hitne medicine, dok je sufinanciranje pripravnosti u ovom razdoblju ukinuto. Ostale pomoći su: pomoći O.Š.Petra Kanavelića 18.071, srednjoj školi Petra Šegedina 500 i pomoći DZ Korčula 17.327. Izvršenje rashoda pomoći je 5% manje od planiranih.

 **Naknade građanima i kućanstvima (skupina 37)** su veće za 21% (35.490 EUR) nego prošlogodišnje i iznose **206.707 EUR**. Povećanje se pretežito odnosi na rashode uvođenja besplatnih prijevoznih linija za građane i učenike, veća izdvajanja za stipendije i školarine, pomoći umirovljenicima i socijalnim kategorijama. Izvršenje ove skupine rashoda je 10% manje od plana.

**Ostali rashodi (skupina 38)** u iznosu od **796.475 EUR** na razini su prošlogodišnjih a odnose se na tekuće donacije Grada raznim udrugama, zajednicama, organizacijama, političkim strankama, školama i dječjim vrtićima i ostalima (podskupina 381) u iznosu od 766.475, kapitalne pomoći podskupine 386 u iznosu od 30.000 i to KTD Hober d.o.o. za kupnju komunalnog vozila. Izvršenje ove skupine rashoda je 9% manje od plana.

 **Rashodi za nabavu nefinancijske imovine (razred 4)** ostvareni su u iznosu od **1.671.098 EUR** i za 142% (979.307 EUR) su veći nego prethodne godine. Izvršenje rashoda za 11% je manje od plana. Rashodi na nabavu neproizvedene dugotrajne imovine (skupina 41) u ovom razdoblju nisu izvršeni dok su prošlogodišnji iznosili 58.263, rashodi za nabavu proizvedene dugotrajne imovine (skupina 42) iznose 699.985, te rashodi za dodatna ulaganja na nefinancijskoj imovini (skupina 45) izvršeni su u iznosu od 971.113. Izvršeni rashodi ovog razreda odnose se na:

* rekonstrukciju zgrade dječjeg vrtića u Čari u iznosu od 941.021,
* rekonstrukciju dječjeg vrtića u Korčuli 20.640,
* izgradnju reciklažnog dvorišta Lokva 284.198,
* uređenje ceste GZ Lokva 21.841,
* projektnu dokumentaciju Aglomeracije 58.627,
* rasvjetu Ljetnog kina 6.825,
* širenje i održavanje mreže javne rasvjete u iznosu od 1.700,
* uredsku, računalnu opremu i namještaj, te raznu opremu 68.240,
* opremu na javnim površinama – klupe u iznosu od 14.027,
* kamere na javnim površinama za videonadzor 146.723,
* knjige u Knjižnici i muzejski izlošci 25.739,
* ulaganja u računalne programe 33.314,
* raznu dokumentaciju za projekte Grada 45.577 ,
* radove na zgradi škole u Račišću 2.626,

***Rashodi ustanova, korisnika Proračuna su ostvareni kako slijedi:***

|  |  |  |
| --- | --- | --- |
| **KORISNIK PRORAČUNA** | **PLAN** | **OSTVARENJE** |
| *Gradski muzej Korčula* | 251.169,00 | 243.377,65 |
| *Gradska knjižnica Ivan Vidali* | 199.717,00 | 195.265,45 |
| *Dječji vrtić Korčula* | 955.687,00 | 950.406,43 |
| *Centar za kulturu Korčula* | 265.885,00 | 261.361,55 |
| *Ustanova Športski objekti Korčula* | 472.400,00 | 455.880,45 |
| **UKUPNO** | **2.144.858,00** | **2.106.291,53** |

 **Izdaci za financijsku imovinu i otplate zajmova (razred 5)** iznose **557.591 EUR** i veći su u odnosu na prethodnu godinu za iznos 427.913 EUR (330%).

U ovom razdoblju započela je otplata kratkoročnog kredita HPB d.d. kojim su podmirene naknade vlasnicima deposediranog zemljišta Kampa Kalac, u iznosu od 250.000. Otplata glavnice dugoročnog kredita HBOR-a za Projekte Grada iznosi 129.354, dok izdaci za otplatu HBOR kredita za Modernizaciju javne rasvjete iznose 78.237. Otplata beskamatnog zajma Ministarstva financija, realiziranog sukladno Naputku o načinu isplate beskamatnog zajma JLP(R)S, HZMO i HZZO, u ovom razdoblju nije izvršena radi odgode otplate.

Izdaci za dane zajmove u prethodnom razdoblju su iznosili 38.500 za zajam trgovačkom društvu KORA d.o.o., dok ih u ovoj godini nema.

Izvršena je i otplata u cijelosti kratkoročne pozajmice trgovačkom društvu Hober d.o.o. u iznosu od 100.000.

Izvršenje ovih izdataka jednaka je planu.

***Preneseni višak / manjak korisnika Proračuna iz 2023. godine***

|  |  |
| --- | --- |
| ***KORISNIK PRORAČUNA*** | ***PRENESENI VIŠAK / MANJAK IZ 2023.*** |
| Grad | -538.095,01 |
| Gradski muzej Korčula | 7.833,87 |
| Gradska knjižnica Ivan Vidali | -4.797,25 |
| Dječji vrtić Korčula | -13.855,09 |
| Centar za kulturu Korčula | -6.957,27 |
| Ustanova Športski objekti Korčula | 58.696,87 |
| ***UKUPNO*** | ***-497.173,88*** |

Ukupni tekući prihodi i primici Gradskog proračuna u 2024. godini iznose 9.301.505,95 EUR, dok ukupni tekući rashodi i izdaci iznose 10.051.709,18. Prihodi i primici manji su od rashoda i izdataka za iznos 750.203,23 EUR, a s prenesenim manjkom sredstava iz 2023. godine u iznosu od 497.173,88 EUR, u kojem su sadržani viškovi i manjkovi Proračunskih korisnika, ostvaren je ukupni manjak prihoda u iznosu od **1.247.377,11 EUR**..

***Izvještaj o zaduživanju i danim jamstvima u 2024.***

U ovom se razdoblju Grad se dodatno kratkoročno zadužio za iznos 2.600.000.

Otplata dugoročnog kredita HBOR-a za Projekte Grada i za Modernizaciju javne rasvjete izvršena je prema otplatnom planu. Iznos otplate za oba kredita u ovoj godini iznosi 207.591,36 EUR, dok je stanje neotplaćenih glavnica 1.570.234,54 EUR. Kamate na kredite u iznosu od 18.145,28 EUR plaćene su prema njihovom dospijeću.

Jamstva su dana u iznosu od 765.000 i to: Županiji Dubrovačko-neretvanskoj 105.000 za uređenje sportskih igrališta, MRRFEU 110.000; za uređenje obale na Vrniku 20.000 i za uređenje polivalentne dvorane u Račišću 90.000, Ministarstvu turizma i sporta 150.000 za rekonstrukciju i opremanje sportskog igrališta Žrnovo, te OTP banci d.d. 400.000 za kratkoročni kredit-dozvoljeno prekoračenje po poslovmnom računu.

Izdataka za dane zajmove u ovom razdoblju nije bilo.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje zajma 1.1. | otplate | primljeni zajmovi | stanje 31.12. |
| 1 | HBOR (za Projekte) | 1.067.174,02 | 129.354,48 | 0,00 | 937.819,54 |
| 2 | HBOR (za Modernizaciju JR) | 710.651,88 | 78.236,88 | 0,00 | 632.415,00 |
|   | Ukupno | 1.777.825,90 | 207.591,36 | 0,00 | 1.570.234,54 |

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje 1.1. | dospjele kamate | plaćene kamate | stanje 31.12. |
| 1 | HBOR (za Projekte) | 0,00 | 17.450,22 | 17.450,22 | 0,00 |
| 2 | HBOR (za Modernizaciju JR) | 0,00 | 695,06 | 695,06 | 0,00 |
|   | Ukupno | 0,00 | 18.145,28 | 18.145,28 | 0,00 |

***Izvještaj o korištenju proračunske zalihe***

 U 2024. godini planirana je proračunska zaliha od **5.000,00 EUR** za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Ukupno je raspoređeno 7.846,25 EUR za program koji je prikazan u tablici koja slijedi. U tablici se navodi opis aktivnosti, korisnik sredstava, iznos odobrenih sredstava, datum isplate, te klasifikacijska oznaka dokumenta kojim se odobrava pojedina isplata.

**Izvještaj o korištenju proračunske zalihe (A210108)**

|  |  |  |  |  |  |
| --- | --- | --- | --- | --- | --- |
| ***Rbr.*** | ***Opis / Projekt*** | ***Korisnik***  | ***Iznos***  | ***Isplaćeno dana*** | ***Odluka - Klasa*** |
| *1.* | *Sanacija oštećenog puta u Račišću* | *MO Račišće* | *1.080,00* | *11.11.2024.* | *UR-241006/2024* |
| *2.* | *Sanacija oštećenog puta u Račišću* | *MO Račišće* | *300,00* | *11.11.2024.* | *UR-241008/2024* |
| *3.* | *Sanacija oštećenog puta u Račišću* | *MO Račišće* | *680,00* | *13.11.2024.* | *UR-241011/2024* |
| *4.* | *Sanacija oštećenog puta u Račišću* | *MO Račišće* | *840,00* | *13.11.2024.* | *UR-241017/2024* |
| *6.* | *Sanacija oštećenog puta u Račišću* | *MO Račišće* | *1.875,00* | *30.10.2024.* | *UR-241024/2024* |
| *7.* | *Sanacija oštećenog puta Pupnatska luka* | *MO Pupnat* | *1.023,75* | *30.12.2024.* | *UR-241135/2024* |
| *8.* | *Sanacija oštećenog puta Pupnatska luka* | *MO Pupnat* | *1.023,75* | *30.12.2024.* | *UR-241155/2024* |
| *9.* | *Sanacija oštećenog puta Pupnatska luka* | *MO Pupnat* | *1.023,75* | *04.02.2025.* | *UR-241241/2024* |
|   | ***UKUPNO:*** |   | **7.846,25** |   |   |

***Stanje nenaplaćenih potraživanja***

Na dan 31.12.2024. godine ukupan iznos nenaplaćenih potraživanja Proračuna iznosi **2.086.517,58 EUR** od čega se 593.708,50 EUR odnosi na potraživanja za komunalnu i vodnu naknadu,473.992,49EUR na novčane kazne, 180.651,16 naknade zakupa na turističkom zemljištu, 173.972,10 EUR na boravišnu pristojbu, 163.216,46 EUR poreza na kuće za odmor, 120.993,79 EUR poreza na promet nekretnina, 88.689,21 EUR komunalnog doprinosa, 69.675,86 EUR poreza na potrošnju, 69.282,49 EUR naknade za javnu površinu, 55.905,92 EUR naknade za zakup poslovnih prostora, 34.016,67 EUR spomeničke rente, 11.165,61 EUR od prodaje stanova, 8.406,00 naknade za dozvolu na pomorskom dobru, 5.464,83 EUR stanarine, te ostale gradske naknade.

***Stanje nepodmirenih dospjelih obveza***

Nepodmirene dospjele obveze Proračuna na dan 31.12.2024. godine iznose **366.861,26 EUR**. Obveze se odnose na obveze za rashode poslovanja 148.935,38 EUR i obveze za nabavu nefinancijske imovine 217.925,88 EUR. Obveze se pretežito odnose na račune dobavljača proknjižene krajem 2024. godine, a plaćene početkom slijedeće godine.

***Stanje potencijalnih obveza po osnovi sudskih postupaka***

Stanje potencijalnih obaveza po osnovi sudskih postupaka na dan 31.12.2024. godine iznosi **1.459,00 EUR** (bez kamata i troškova postupka) i odnosi se

na utvrđivanje prava vlasništva tužitelja fizičke osobe.